25. ΒΑΣΙΛΙΚΟΝ ΔΙΑΤΑΓΜΑ υπ’ αριθ.269 της 7/28 Μαρτ. 1966 (ΦΕΚ Α΄ 70) Περί καθορισμού των εξόδων πρώτης εγκαταστάσεως και της ημερησίας εκτός έδρας αποζημιώσεως των λειτουργών της τακτικής, φορολογικής και διοικητικής δικαιοσύνης, των μελών του Ελεγκτικού Συνεδρίου κλπ. Έχοντες υπ’ όψιν: 1)Τας διατάξεις του άρθρ.32 του Νομ.4464/1965 «περί τροποποιήσεως διατάξεών τινων του Υπαλληλικού Κώδικος» και 2)την υπ’ αριθ.123/9.2.1966 γνωμοδότησιν του Συμβουλίου της Επικρατείας, προτάσει των Υπουργών Δικαιοσύνης και Οικονομικών, απεφασίσαμεν και διατάσσομεν: Σελ. 400,04(ε) Τεύχος 448-Σελ. 110 Άρθρον μόνον.-1.Τα υπό του άρθρ.1 του Α.Ν.609/1945 «περί παροχής εξόδων εγκαταστάσεως εις μετατιθεμένους δημοσίους υπαλλήλους κλπ.», ως συνεπληρώθη υπό του άρθρου ογδόου του Α.Ν.913/1949 «περί κυρώσεως ενίων αποφάσεων εκδοθεισών βάσει του άρθρ.2 του Νομ.19/1944 κλπ», προβλεπόμενα έξοδα πρώτης εγκαταστάσεως των δημοσίων υπαλλήλων, προκειμένου περί των λειτουργών της τακτικής, φορολογικής και διοικητικής δικαιοσύνης, των μελών του Ελεγκτικού Συνεδρίου και του παρ’ αυτώ Γενικού Επιτρόπου της Επικρατείας, των μελών και εισηγητών του Ανωτάτου Συμβουλίου Δημοσίων Υπηρεσιών και του κυρίου προσωπικού του Νομικού Συμβουλίου του Κράτους ορίζονται εις το τέταρτον του μηνιαίου αυτών μισθού μετά των προσαυξήσεων λόγω συνολικής και εν τω αυτώ βαθμώ υπηρεσίας. 2.(Κατηργήθη δια του Β.Δ.620 της 29 Αυγ./23 Σεπτ. 1968, ΦΕΚ Α΄ 211). 3.Εις τους εν τη παρ.1 του παρόντος άρθρου, λειτουργούς και υπαλλήλους, λαμβάνοντας εκπαιδευτικήν μετ’ αποδοχών δια την αλλοδαπήν άδειαν, καταβάλλονται εις απλούν πλήρεις αι αποδοχαί της οργανικής αυτών θέσεως. Αύται προσαυξάνονται, προκειμένου περί εγγάμων άνευ τέκνων κατά 15%, προκειμένου δε περί εγγάμων μετά τέκνων κατά 30%. Η ισχύς της παρ.3 του άρθρου μόνου του παρόντος Β.Δ/τος άρχεται από 1ης Απρ. 1966. Εις τους Ημετέρους επί της Δικαιοσύνης και Οικονομικών Υπουργούς, ανατίθεμεν την δημοσίευσιν και εκτέλεσιν του παρόντος. 